འོ་ན་གནས་བབས་གསར་པའི་འོག་ཕྱོགས་ཁག་གིས་གང་འདྲ་བྱས་ནས་མཉམ་ལས་གཏིང་ཟབ་བྱ་དགོས་སམ།ཀྲུའུ་ཞི་ཞི་ཅིན་ཕིང་གིས།གོང་འཕེལ་འཐབ་ཇུས་འབྲེལ་མཐུད་དང་།མངའ་ཁོངས་ལས་སྒྲོལ་བའི་རྨང་གཞིའི་སྒྲིག་བཀོད་ཕན་ཚུན་འབྲེལ་མཐུད་དང་ཉོ་ཚོང་དང་མ་འཇོག་རང་དབང་ཅན་དང་སྟབས་བདེ་ཅན་གྱི་ཆུ་ཚད་མཐོ་རུ་གཏོང་དགོས།ཕྱོགས་མང་གི་མཉམ་ལས་ཆུང་གྲས་དང།ས་ཁོངས་ཆུང་གྲས་ཀྱི་མཉམ་ལས་ལ་སྐུལ་འདེད་གཏོང་རྒྱུ་སོགས་ཀྱི་གྲོས་འགོ་བཏོན་ཡོད།གྲོས་འགོ་དེ་དག་ནི་འཛུབ་སྟོན་རང་བཞིན་དང་།ལག་ལེན་རང་བཞིན།དོན་དངོས་ཀྱི་དོན་སྙིང་ཤུགས་ཆེན་ལྡན་པ་ཞིག་རེད།ཨེ་ཤ་ཡ་བྱང་ཤར་ཁུལ་གྱི་རྒྱལ་ཁབ་དྲུག་དབར་རི་ཆུ་མཉམ་འབྲེལ་བྱས་ཡོད་ལ།དཔལ་འབྱོར་གོང་འཕེལ་ཆུ་ཚད་ལ་ཧེ་བ་དེ་ཙམ་ཆེན་པོ་མེད།ཁྱབ་ཁོངས་ངེས་ཅན་ཞིག་ནང་གི་ཕྱོགས་མང་མཉམ་ལས་དང་།ཁྱིམ་མཚེས་ས་ཁུལ་གྱི་ས་ཁོངས་ཆུང་གྲས་ཀྱི་མཉམ་ལས་སྤེལ་རྒྱུར་ཁྱད་འཕགས་ཀྱི་ཆ་རྐྱེན་ཆེན་པོ་ལྡན་ཡོད།ཕྱོགས་མང་ཀྱི་མཉམ་ལས་ཆུང་གྲས་དང་ས་ཁོངས་ཆུང་གྲས་ཀྱི་མཉམ་ལས་སྒྲིག་གཞིའི་ཐད།ཨི་ཤི་ཡ་བྱང་ཤར་ས་ཁུལ་དུ་ཕྱོགས་གཉིས་དང་ཕྱོགས་མང་མཉམ་ལས་གྲུབ་གཞི་མང་པོ་ཡོད།ཀྲུང་གོ་དང་།ཨུ་རུ་སུ།མོལ་གོལ་རྒྱལ་ཁབ་བཅས་ཀྱི་དཔལ་འབྱོར་བར་འཁྱམས་འཛུགས་བསྐྲུན་ཐད་ཐོག་མའི་གྲུབ་འབྲས་མངོན་ཡོད་པ་དང་།ཀྲུང་གོ་དང་།འཇར་པན།ལྷོ་ཁོ་རེ་ཡ་བཅས་ཀྱི་རང་མོས་ཉོ་ཚོང་ཁུལ་གྱི་དབྱེ་འབྱེད་གྲོས་མོལ་མགྱོགས་མྱུར་འཇོག་བཞིན་ཡོད།དེ་དག་ཚང་མས་ས་ཁུལ་གྱི་རྒྱུན་མཐུད་གོང་འཕེལ་ལ་སྐུལ་འདེད་བཏང་ནས་སྔར་ལས་ལྷག་པའི་སྒོ་ནས་མཉམ་ལས་གཏིང་ཟབ་གཏོང་རྒྱུར་དཔྱད་བསྡུར་བྱས་ཆོག་པའི་ཉམས་མྱོང་མཁོ་འདོན་བྱས་ཡོད་པ་རེད།